				|

		52013PC0694

			Prijedlog ODLUKE VIJEĆA o stajalištima koje je potrebno donijeti u ime Unije u okviru relevantnih odbora Gospodarske komisije Ujedinjenih naroda za Europu u vezi s predloženim izmjenama pravilnikâ br. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128, 129 i Konsolidirane rezolucije o izradi vozila (R.E.3), te o nacrtu Globalnog tehničkog pravilnika o bočnom udaru u stup /* COM/2013/0694 final - 2013/0334 (NLE) */

			   	OBRAZLOŽENJE
1.           KONTEKST PRIJEDLOGA
Gospodarska komisija Ujedinjenih naroda za
Europu (UNECE) na međunarodnoj razini izrađuje usklađene
zahtjeve kojima se nastoje ukloniti tehničke prepreke trgovini motornim
vozilima među ugovornim stranama Revidiranog sporazuma iz 1958. i
osigurati da ta vozila pružaju visoku razinu sigurnosti i zaštite okoliša.
Odlukom Vijeća 97/836/EZ od 27. studenoga
1997. Unija je pristupila Sporazumu Gospodarske komisije Ujedinjenih naroda za
Europu („UNECE”) o prihvaćanju jednakih tehničkih propisa za vozila
na kotačima, opremu i dijelove koji mogu biti ugrađeni i/ili
upotrijebljeni u vozilima na kotačima i uvjetima za uzajamno priznavanje
homologacija dodijeljenih na temelju tih propisa[1]
(„Revidirani sporazum iz 1958.”), a Odlukom Vijeća 2000/125/EZ od 31.
siječnja 2000. o sklapanju Sporazuma o donošenju globalnih tehničkih
propisa za vozila na kotačima, opremu i dijelove koji mogu biti
ugrađeni i/ili upotrijebljeni u vozilima na kotačima[2] („Usporedni sporazum”), Unija
je pristupila Usporednom sporazumu.
Sastanci WP29 UNECE-a, Svjetskog foruma za
usklađivanje pravilnika o vozilima, održavaju se triput godišnje, u
ožujku, lipnju i studenome svake kalendarske godine. Na svakom se sastanku
donose nove izmjene postojećih pravilnika UNECE-a ili globalnih
tehničkih pravilnika kako bi se omogućio tehnički napredak.
Prije svakog sastanka WP29 te izmjene donosi jedna od šest radnih skupina koje
djeluju u sklopu WP29.
Zatim se na sastanku WP29 održava konačno
glasovanje za donošenje izmjena, dodataka i ispravaka, uz uvjet da je postignut
kvorum i da je prisutna kvalificirana većina ugovornih strana. EU je
ugovorna strana dvaju sporazuma (sporazuma iz 1958. i sporazuma iz 1998.) u
okviru WP29 i glasuje u ime država članica. Svaki se put pripremi Odluka
Vijeća, takozvana „mega odluka”, koja sadržava popis izmjena, dodataka i
ispravaka kojom se Komisiji omogućuje da glasuje u ime država članica
na svakom sastanku WP29.
Ovom se Odlukom Vijeća utvrđuje
stajalište Unije pri glasovanju o izmjenama, dodacima i ispravcima o kojima
će se glasovati na sastanku WP29 u studenome 2013., koji će se
održati od 11. do 15. studenoga 2013.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Održana su savjetovanja s Tehničkim
odborom za motorna vozila i uzete su u obzir primjedbe stručnjaka iz
država članica.
3.           PRAVNI ELEMENTI PRIJEDLOGA
·
Sažetak predloženog djelovanja
Prijedlogom se utvrđuje stajalište Unije
pri glasovanju o izmjenama pravilnikâ UNECE-a br. 3, 4, 5, 6, 7, 10, 12, 14,
16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94,
95, 98, 99, 100, 101, 103, 107, 110, 112, 113, 115, 117, 119, 121, 123, 128 i
129, o prijedlogu izmjena Konsolidirane rezolucije o izradi vozila (R.E.3) i o
donošenju prijedloga Globalnog tehničkog pravilnika o bočnom udaru u
stup.
·
Pravna osnova
Članak 114., u vezi s člankom 218.
stavkom 9. Ugovora o funkcioniranju Europske unije.
·
Načelo supsidijarnosti
Samo Unija može glasovati za međunarodne
instrumente poput nacrta pravilnikâ UNECE-a i globalnih tehničkih
pravilnika i njihovo uvrštenje u sustav homologacije tipa motornih vozila
Unije. Time ne samo da se sprečava rascjepkanost unutarnjeg tržišta
već se i osiguravaju jednake zdravstvene i sigurnosne norme diljem Unije.
Omogućuju se i prednosti ekonomije razmjera: proizvodi se mogu
izrađivati za cijelo tržište Unije i čak i za međunarodno
tržište, umjesto da ih se prilagođava kako bi bili u skladu s nacionalnom
homologacijom tipa za svaku državu članicu.
Zato je prijedlog u skladu s načelom supsidijarnosti.
·
Načelo proporcionalnosti
Prijedlog je u skladu s načelom
proporcionalnosti jer se njime ne zahtijeva izlaženje iz okvira nužnog da bi se
ostvarili ciljevi osiguranja pravilnog funkcioniranja unutarnjeg tržišta, a
pritom pruža i visoku razinu javne sigurnosti i zaštite.
·
Izbor instrumenata
U skladu s člankom 218. stavkom 9. UFEU-a
potrebna je odluka Vijeća kako bi se utvrdila stajališta koja treba
donijeti u ime Unije u tijelu osnovanom na temelju međunarodnog sporazuma.
2013/0334 (NLE)
Prijedlog
ODLUKE VIJEĆA
o stajalištima koje je potrebno donijeti u
ime Unije u okviru relevantnih odbora Gospodarske komisije Ujedinjenih naroda
za Europu u vezi s predloženim izmjenama pravilnikâ br. 3, 4, 5, 6, 7, 10, 12,
14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91,
94, 95, 98, 99, 100, 101, 103, 107, 110, 112, 113, 115, 117, 119, 121, 123,
128, 129 i Konsolidirane rezolucije o izradi vozila (R.E.3), te o nacrtu
Globalnog tehničkog pravilnika o bočnom udaru u stup
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 114., u vezi s člankom 218.
stavkom 9.,
uzimajući u obzir prijedlog Europske
komisije,
budući da:
(1)       Unija je Odlukom Vijeća
97/836/EZ[3]
pristupila Sporazumu Gospodarskog povjerenstva Ujedinjenih naroda za Europu
(UNECE) o donošenju jedinstvenih tehničkih propisa za cestovna vozila,
opremu i dijelove koje je moguće ugraditi u i/ili koristiti na cestovnim
vozilima i uvjetima uzajamnog priznavanja homologacija dodijeljenih na temelju
takvih propisa („Revidirani sporazum iz 1958.”)
(2)       Odlukom Vijeća
2000/125/EZ[4]
Unija je pristupila Sporazumu o donošenju globalnih tehničkih propisa za
vozila na kotačima, opremu i dijelove koji mogu biti ugrađeni i/ili
upotrijebljeni u vozilima na kotačima (Usporedni sporazum).
(3)       Direktivom 2007/46/EZ
Europskog parlamenta i Vijeća[5]
zamijenjeni su sustavi homologacije država članica postupkom homologacije
Unije, kojim je uspostavljen usklađeni okvir s administrativnim odredbama
i općim tehničkim zahtjevima za sva nova vozila, sustave, sastavne
dijelove i zasebne tehničke jedinice. Tom su se Direktivom pravilnici
UNECE-a uvrstili u sustav homologacije tipa EZ-a, kao zahtjevi za homologaciju
tipa ili kao alternative zakonodavstvu Unije. Od donošenja Direktive
2007/46/EZ, pravilnici UNECE-a sve više zamjenjuju zakonodavstvo Unije u okviru
homologacije tipa EZ-a.
(4)       U svjetlu iskustva i
tehničkih napredaka, potrebno je prilagoditi zahtjeve koji se odnose na
određene elemente ili značajke obuhvaćene pravilnicima UNECE-a
br. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54,
67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113,
115, 117, 119, 121, 123, 128 i 129 te Konsolidiranom rezolucijom o izradi
vozila (R.E.3).
(5)       Radi usklađivanja
relevantnih odredbi o sigurnosti za homologaciju tipa motornih vozila, potrebno
je donijeti nacrt Globalnog tehničkog pravilnika o bočnom udaru u
stup.
(6)       Primjereno je utvrditi
stajalište koje je potrebno zauzeti u ime Unije u Upravnom odboru Revidiranog
sporazuma iz 1958. te u Izvršnom odboru Usporednog sporazuma u pogledu
donošenja tih akata UNECE-a,
DONIJELO JE OVU ODLUKU :
Jedini članak
Stajalište koje treba zauzeti u ime Unije na
sastanku Upravnog odbora Revidiranog sporazuma iz 1958. te Izvršnog odbora
Usporednog sporazuma od 11. do 15. studenoga 2013. jest da se glasuje u korist
akata UNECE-a navedenih u Prilogu ovoj Odluci.
Sastavljeno u Bruxellesu
                                                                       Za
Vijeće

PRILOG
 Prijedlog dodatka 15 nizu izmjena 02 Pravilnika br. 3 (katadiopterski uređaji) || ECE/TRANS/WP.29/2013/68
 Prijedlog dodatka 17 Pravilniku br. 4 (osvjetljenje stražnjih registarskih pločica) || ECE/TRANS/WP.29/2013/69
 Prijedlog za niz izmjena 03 Pravilnika br. 5 (zatvorena glavna svjetla) || ECE/TRANS/WP.29/2013/70
 Prijedlog dodatka 25 nizu izmjena 01 Pravilnika br. 6 (pokazivači smjera) || ECE/TRANS/WP.29/2013/71
 Prijedlog dodatka 23 nizu izmjena 02 Pravilnika br. 7 (pozicijska, kočna i gabaritna svjetla) || ECE/TRANS/WP.29/2013/72
 Prijedlog za niz izmjena 05 Pravilnika br. 10 (elektromagnetna kompatibilnost) || ECE/TRANS/WP.29/2013/73
 Prijedlog dodatka 3 nizu izmjena 04 Pravilnika br. 12 (upravljački mehanizam) || ECE/TRANS/WP.29/2013/102
 Prijedlog dodatka 5 nizu izmjena 07 Pravilnika br. 14 (sidrišta sigurnosnih pojaseva) || ECE/TRANS/WP.29/2013/103
 Prijedlog dodatka 5 nizu izmjena 06 Pravilnika br. 16 (sigurnosni pojasevi) || ECE/TRANS/WP.29/2013/104
 Prijedlog dodatka 2 nizu izmjena 08 Pravilnika br. 17 (čvrstoća sjedala) || ECE/TRANS/WP.29/2013/105
 Prijedlog dodatka 4 nizu izmjena 03 Pravilnika br. 19 (prednja svjetla za maglu) || ECE/TRANS/WP.29/2013/74
 Prijedlog dodatka 6 nizu izmjena 04 Pravilnika br. 19 (prednja svjetla za maglu) || ECE/TRANS/WP.29/2013/75 ECE/TRANS/WP.29/2013/75/Add.1
 Prijedlog dodatka 20 Pravilniku br. 23 (svjetla za vožnju unatrag) || ECE/TRANS/WP.29/2013/76
 Prijedlog za niz izmjena 03 Pravilnika br. 31 (glavna svjetla (halogena zatvorena svjetla – HSB)) || ECE/TRANS/WP.29/2013/77
 Prijedlog dodatka 42 nizu izmjena 03 Pravilnika br. 37 (žarulje sa žarnom niti) || ECE/TRANS/WP.29/2013/78
 Prijedlog dodatka 17 Pravilniku br. 38 (stražnja svjetla za maglu) || ECE/TRANS/WP.29/2013/79
 Prijedlog ispravka 2 revizije 3 Pravilnika br. 43 (sigurnosna stakla) || ECE/TRANS/WP.29/2013/116
 Prijedlog dodatka 12 nizu izmjena 04 Pravilnika br. 48 (ugradnja uređaja za osvjetljenje i svjetlosnu signalizaciju) || ECE/TRANS/WP.29/2013/80
 Prijedlog dodatka 5 nizu izmjena 05 Pravilnika br. 48 (ugradnja uređaja za osvjetljenje i svjetlosnu signalizaciju) || ECE/TRANS/WP.29/2013/81
 Prijedlog dodatka 3 nizu izmjena 06 Pravilnika br. 48 (ugradnja uređaja za osvjetljenje i svjetlosnu signalizaciju) || ECE/TRANS/WP.29/2013/82
 Prijedlog dodatka 6 nizu izmjena 05 Pravilnika br. 49 (motori s kompresijskim paljenjem i motori s vanjskim izvorom paljenja (na ukapljeni naftni plin ili stlačeni prirodni plin)) || ECE/TRANS/WP.29/2013/111
 Prijedlog dodatka 2 nizu izmjena 06 Pravilnika br. 49 (motori s kompresijskim paljenjem i motori s vanjskim izvorom paljenja (na ukapljeni naftni plin ili stlačeni prirodni plin)) || ECE/TRANS/WP.29/2013/112 ECE/TRANS/WP.29/2013/112/Corr.1
 Prijedlog dodatka 17 Pravilniku br. 50 (pozicijska, kočna i svjetla pokazivača smjera za mopede i motocikle) || ECE/TRANS/WP.29/2013/83
 Prijedlog ispravka 1 revizije 3 Pravilnika br. 54 (gume za gospodarska vozila i njihove prikolice) || ECE/TRANS/WP.29/2013/130
 Prijedlog dodatka 13 nizu izmjena 01 Pravilnika br. 67 (vozila s pogonom na ukapljeni naftni plin) || ECE/TRANS/WP.29/2013/97
 Prijedlog dodatka 6 nizu izmjena 01 Pravilnika br. 69 (stražnje ploče za označivanje za vozila koja se sporo kreću) || ECE/TRANS/WP.29/2013/85
 Prijedlog dodatka 9 nizu izmjena 01 Pravilnika br. 70 (stražnje ploče za označivanje za teška i dugačka vozila) || ECE/TRANS/WP.29/2013/86
 Prijedlog dodatka 17 Pravilniku br. 77 (parkirna svjetla) || ECE/TRANS/WP.29/2013/87
 Prijedlog ispravka 3 niza izmjena 06 Pravilnika br. 83 (emisije iz vozila kategorije M1 i N1) || ECE/TRANS/WP.29/2013/131
 Prijedlog dodatka 18 Pravilniku br. 87 (svjetla za vožnju po danu) || ECE/TRANS/WP.29/2013/88
 Prijedlog dodatka 16 Pravilniku br. 91 (bočna svjetla za označivanje) || ECE/TRANS/WP.29/2013/89
 Prijedlog dodatka 5 nizu izmjena 01 Pravilnika br. 94 (čelni sudar) || ECE/TRANS/WP.29/2013/106
 Prijedlog dodatka 5 nizu izmjena 02 Pravilnika br. 94 (čelni sudar) || ECE/TRANS/WP.29/2013/107
 Prijedlog dodatka 4 nizu izmjena 03 Pravilnika br. 95 (bočni sudar) || ECE/TRANS/WP.29/2013/108
 Prijedlog dodatka 5 nizu izmjena 01 Pravilnika br. 98 (glavna svjetla sa svjetlosnim izvorom s izbojem u plinu) || ECE/TRANS/WP.29/2013/90
 Prijedlog dodatka 9 Pravilniku br. 99 (svjetlosni izvor s izbojem u plinu) || ECE/TRANS/WP.29/2013/91
 Prijedlog dodatka 3 nizu izmjena 01 Pravilnika br. 100 (vozila na električni pogon) || ECE/TRANS/WP.29/2013/109
 Prijedlog dodatka 1 nizu izmjena 02 Pravilnika br. 100 (vozila na električni pogon) || ECE/TRANS/WP.29/2013/135
 Prijedlog dodatka 3 nizu izmjena 01 Pravilnika br. 101 (emisije CO2 / potrošnja goriva) || ECE/TRANS/WP.29/2013/113
 Prijedlog dodatka 4 Pravilniku br. 103 (zamjenski uređaji za kontrolu onečišćenja) || ECE/TRANS/WP.29/2013/114
 Prijedlog dodatka 3 nizu izmjena 04 Pravilnika br. 107 (vozila kategorija M2 i M3) || ECE/TRANS/WP.29/2013/98
 Prijedlog dodatka 1 nizu izmjena 05 Pravilnika br. 107 (vozila kategorija M2 i M3) || ECE/TRANS/WP.29/2013/99
 Prijedlog za niz izmjena 06 Pravilnika br. 107 (vozila kategorija M2 i M3) || ECE/TRANS/WP.29/2013/100
 Prijedlog ispravka 2 revizije 3 Pravilnika br. 107 (vozila kategorija M2 i M3) || ECE/TRANS/WP.29/2013/117
 Prijedlog dodatka 1 nizu izmjena 01 Pravilnika br. 110 (vozila s pogonom na stlačeni prirodni plin) || ECE/TRANS/WP.29/2013/101
 Prijedlog dodatka 5 nizu izmjena 01 Pravilnika br. 112 (glavna svjetla koja emitiraju asimetrični kratki snop) || ECE/TRANS/WP.29/2013/92
 Prijedlog dodatka 3 nizu izmjena 01 Pravilnika br. 113 (glavna svjetla koja emitiraju simetrični kratki snop) || ECE/TRANS/WP.29/2013/93
 Prijedlog dodatka 6 Pravilniku br. 115 (sustavi na ukapljeni naftni plin i stlačeni prirodni plin za naknadnu ugradnju) || ECE/TRANS/WP.29/2013/115
 Prijedlog dodatka 4 nizu izmjena 02 Pravilnika br. 117 (gume, otpor kotrljanja, buka od kotrljanja i prianjanje na mokroj podlozi) || ECE/TRANS/WP.29/2013/59
 Prijedlog dodatka 4 nizu izmjena 01 Pravilnika br. 119 (svjetla za osvjetljavanje ceste pri skretanju vozila) || ECE/TRANS/WP.29/2013/94
 Prijedlog ispravka 1 dodatka 7 Pravilniku br. 121 (označivanje upravljačkih naprava, pokaznih svjetiljaka i indikatora) || ECE/TRANS/WP.29/2013/118
 Prijedlog za niz izmjena 01 Pravilnika br. 121 (označivanje upravljačkih naprava, pokaznih svjetiljaka i indikatora) || ECE/TRANS/WP.29/2012/30
 Prijedlog dodatka 5 nizu izmjena 01 Pravilnika br. 123 (prilagodljivi sustav prednjih svjetala – AFS) || ECE/TRANS/WP.29/2013/95
 Prijedlog dodatka 2 Pravilniku br. 128 (svjetlosni izvor sa svjetlećom (LED) diodom) || ECE/TRANS/WP.29/2013/96
 Prijedlog dodatka 2 Pravilniku br. 129 (unaprijeđeni sustavi za držanje djece) || ECE/TRANS/WP.29/2013/110
 Prijedlog izmjena Konsolidirane rezolucije o izradi vozila (R.E.3) || ECE/TRANS/WP.29/2013/126
 Nacrt Globalnog tehničkog pravilnika o bočnom udaru u stup || ECE/TRANS/WP.29/2013/120 ECE/TRANS/WP.29/2013/121 ECE/TRANS/WP.29/2012/59 ECE/TRANS/WP.29/2011/87 ECE/TRANS/WP.29/AC.3/28
[1]               SL L 346, 17.12.1997., str. 78.
[2]               SL L 35, 10.2.2000., str. 12.
[3]               Odluka Vijeća 97/836/EZ od 27. studenoga 1997. s
obzirom na pristupanje Europske zajednice Sporazumu Gospodarske komisije
Ujedinjenih naroda za Europu o donošenju jednakih tehničkih propisa za
vozila na kotačima, opremu i dijelove koji se mogu ugraditi i/ili
upotrijebiti na vozilima na kotačima i uvjetima za uzajamno priznavanje
homologacija dodijeljenih na temelju tih propisa („Revidirani Sporazum iz
1958.”) (SL L 346, 17.12.1997., str. 78.).
[4]               Odluka Vijeća 2000/125/EZ od 31. siječnja
2000. o sklapanju Sporazuma o donošenju globalnih tehničkih propisa za
vozila na kotačima, opremu i dijelove koji mogu biti ugrađeni i/ili
upotrijebljeni u vozilima na kotačima („Usporedni sporazum”) (SL
L 35, 10.2.2000., str. 12.).
[5]               Direktiva 2007/46/EZ Europskog parlamenta i Vijeća
od 5. rujna 2007. o uspostavi okvira za homologaciju motornih vozila i njihovih
prikolica te sustava, sastavnih dijelova i zasebnih tehničkih jedinica
namijenjenih za takva vozila (Okvirna direktiva) (SL L 263, 9.10.2007.,
str. 1).